CELEX: 52011PC0482
Language: el
Date: 2011-08-01
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1083/2006 του Συμβουλίου όσον αφορά ορισμένες διατάξεις σχετικά με τη χρηματοοικονομική διαχείριση για ορισμένα κράτη μέλη που αντιμετωπίζουν ή απειλούνται από σοβαρές δυσκολίες όσον αφορά τη χρηματοοικονομική τους σταθερότητα

|
			
		
		
		52011PC0482
		
			Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1083/2006 του Συμβουλίου όσον αφορά ορισμένες διατάξεις σχετικά με τη χρηματοοικονομική διαχείριση για ορισμένα κράτη μέλη που αντιμετωπίζουν ή απειλούνται από σοβαρές δυσκολίες όσον αφορά τη χρηματοοικονομική τους σταθερότητα /* COM/2011/0482 τελικό - 2011/0211 (COD) */
			
				
		
		
			
			   	ΑΙΤΙΟΛΟΓΙΚΗ ΕΚΘΕΣΗ
1.           ιστορικό της πρότασης
·      Λόγοι και στόχοι της πρότασης
Η συνεχιζόμενη χρηματοπιστωτική και οικονομική
κρίση εντείνει την πίεση στους εθνικούς χρηματοοικονομικούς πόρους, καθώς τα
κράτη μέλη μειώνουν τους προϋπολογισμούς τους. Σ’ αυτό το πλαίσιο, έχει
ιδιαίτερη σημασία η ομαλή εφαρμογή των προγραμμάτων της πολιτικής για τη
συνοχή, ως εργαλείου για τη διοχέτευση κεφαλαίων στην οικονομία.
Εντούτοις, η εφαρμογή των προγραμμάτων δημιουργεί
συχνά προκλήσεις, λόγω των προβλημάτων ρευστότητας που οφείλονται στους
δημοσιονομικούς περιορισμούς. Αυτό συμβαίνει ιδιαίτερα στην περίπτωση των
κρατών μελών που έχουν πληγεί περισσότερο από την κρίση και έχουν λάβει
χρηματοδοτική ενίσχυση, στο πλαίσιο κάποιου προγράμματος του ευρωπαϊκού μηχανισμού
χρηματοοικονομικής σταθεροποίησης (EFSM) για τις χώρες του ευρώ ή από τον μηχανισμό
στήριξης των ισοζυγίων πληρωμών (BoP) για τις χώρες εκτός ευρωζώνης. Έως
σήμερα, έξι χώρες –συμπεριλαμβανομένης της Ελλάδας η οποία έχει λάβει χρηματοδοτική
ενίσχυση εκτός EFSM– έχουν ζητήσει
χρηματοδοτική ενίσχυση στο πλαίσιο των εν λόγω μηχανισμών και έχουν συμφωνήσει
με την Επιτροπή πρόγραμμα μακροοικονομικής προσαρμογής. Οι χώρες αυτές είναι η
Ουγγαρία, η Ρουμανία, η Λετονία, η Πορτογαλία, η Ελλάδα και η Ιρλανδία, εφεξής
«χώρες του προγράμματος». Θα πρέπει να σημειωθεί ότι Ουγγαρία, η οποία εισήλθε
στον μηχανισμό BoP το 2008, εξήλθε ήδη το 2010.
Για να διασφαλιστεί ότι τα εν λόγω κράτη μέλη (ή
οποιοδήποτε άλλο κράτος μέλος το οποίο μπορεί να αφορούν αυτά τα προγράμματα
παροχής ενίσχυσης στο μέλλον) θα συνεχίσουν την επιτόπου εφαρμογή των
προγραμμάτων των διαρθρωτικών ταμείων και του Ταμείου Συνοχής και θα
εξακολουθήσουν να εκταμιεύουν κεφάλαια για τα έργα, η παρούσα πρόταση
περιλαμβάνει διατάξεις οι οποίες θα επιτρέψουν στην Επιτροπή να πραγματοποιεί
αυξημένες πληρωμές στις εν λόγω χώρες, κατά το χρονικό διάστημα της υπαγωγής
τους στους μηχανισμούς στήριξης, χωρίς να μεταβληθούν τα συνολικά κονδύλιά τους
βάσει της πολιτικής για τη συνοχή για την περίοδο 2007-2013. Έτσι, θα διοχετευθούν
πρόσθετοι χρηματοοικονομικοί πόροι στα κράτη μέλη σε μια κρίσιμη συγκυρία και
θα διευκολυνθεί η συνέχιση της επί τόπου εφαρμογής των προγραμμάτων.
·     
Γενικό πλαίσιο
Χωρίς αμφιβολία, η επιδείνωση της
χρηματοοικονομικής κρίσης σε ορισμένα από τα κράτη μέλη πλήττει σοβαρά την
πραγματική οικονομία λόγω του ύψους του χρέους και των δυσχερειών που
αντιμετωπίζουν οι κυβερνήσεις στον δανεισμό τους από την αγορά.
Η Επιτροπή έχει υποβάλει προτάσεις για την
αντιμετώπιση της τρέχουσας χρηματοοικονομικής κρίσης και των
κοινωνικοοικονομικών συνεπειών της. Στο πλαίσιο της δέσμης μέτρων για την
ανάκαμψη, τον Δεκέμβριο του 2008 η Επιτροπή πρότεινε ορισμένες κανονιστικές
αλλαγές για την απλοποίηση των κανόνων εφαρμογής της πολιτικής για τη συνοχή
και για την παροχή πρόσθετης προχρηματοδότησης μέσω προκαταβολών προς τα
προγράμματα του ΕΤΠΑ και του ΕΚΤ. Χάρη στις πρόσθετες προκαταβολές που
καταβλήθηκαν στα κράτη μέλη το 2009 επιτεύχθηκε άμεση καταβολή μετρητών ύψους
6,25 δισεκατομμυρίων ευρώ, στο πλαίσιο του χρηματοδοτικού κονδυλίου που
συμφωνήθηκε για κάθε κράτος μέλος για την περίοδο 2007-2013. Με την εν λόγω τροποποίηση οι συνολικές προκαταβολές ανήλθαν σε 11,25 δισεκατομμύρια ευρώ. Μια πρόταση που υποβλήθηκε από την Επιτροπή τον Ιούλιο του 2009 προέβλεπε τη λήψη πρόσθετων μέτρων απλούστευσης της εφαρμογής των διαρθρωτικών ταμείων και του Ταμείου Συνοχής. Η θέσπιση των εν λόγω μέτρων τον Ιούνιο του
2010 συνέβαλε σημαντικά στην
απλούστευση της εφαρμογής των προγραμμάτων και τόνωσε την απορρόφηση των
κεφαλαίων, μειώνοντας παράλληλα τη διοικητική επιβάρυνση των δικαιούχων.
·     
Υφιστάμενες διατάξεις στον τομέα της πρότασης
Το άρθρο 77 του κανονισμού (ΕΚ) αριθ. 1083/2006
του Συμβουλίου (εφεξής ο «γενικός κανονισμός») προβλέπει ότι οι ενδιάμεσες
πληρωμές και το τελικό υπόλοιπο υπολογίζονται με την εφαρμογή του ποσοστού
συγχρηματοδότησης για κάθε άξονα προτεραιότητας που προβλέπεται από την απόφαση
της Επιτροπής για την έγκριση του οικείου επιχειρησιακού προγράμματος.
·     
Συνέπεια με άλλες πολιτικές και στόχους της
Ένωσης
Η πρόταση είναι συνεπής με τις άλλες προτάσεις και
πρωτοβουλίες που έχουν εγκριθεί από την Ευρωπαϊκή Επιτροπή για την αντιμετώπιση
της χρηματοοικονομικής κρίσης.
2.           ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ
ΕΚΤΙΜΗΣΗ ΑΝΤΙΚΤΥΠΟΥ
·     
Διαβούλευση με τα ενδιαφερόμενα μέρη
Δεν έχει πραγματοποιηθεί διαβούλευση με τρίτους
ενδιαφερόμενους.
·     
Συλλογή και χρήση εμπειρογνωμοσύνης
Δεν υπήρξε ανάγκη για εξωτερική εμπειρογνωμοσύνη.
·     
Ανάλυση επιπτώσεων
Αναμένεται ότι η πρόταση θα δώσει στην Επιτροπή τη
δυνατότητα να αυξήσει τις πληρωμές στις οικείες χώρες, για το χρονικό διάστημα
υπαγωγής τους στους μηχανισμούς στήριξης. Η αύξηση θα συνίσταται σε ποσό
υπολογιζόμενο με την εφαρμογή επί πλέον ποσοστού δέκα εκατοστιαίων μονάδων στα
ποσοστά συγχρηματοδότησης που εφαρμόζονται για τον άξονα προτεραιότητας των
προγραμμάτων στις νέες πιστοποιούμενες δαπάνες που υποβάλλονται κατά τη
διάρκεια του εν λόγω χρονικού διαστήματος.
Αυτό δεν επιβάλλει πρόσθετες χρηματοοικονομικές
απαιτήσεις στον συνολικό προϋπολογισμό, δεδομένου ότι δεν θα μεταβληθούν τα
συνολικά κονδύλια για το υπόψη χρονικό διάστημα από τα ταμεία προς τις εν λόγω
χώρες και για τα εν λόγω προγράμματα.
3.           νομικά στοιχεία της πρότασησ
·     
Σύνοψη των προτεινόμενων μέτρων
Προτείνεται να τροποποιηθεί το άρθρο 77 του
γενικού κανονισμού, έτσι ώστε να μπορεί η Επιτροπή, έπειτα από αίτηση των
οικείων κρατών μελών, να επιστρέψει τη νέα δηλούμενη δαπάνη για το εν λόγω
χρονικό διάστημα με αυξημένο ποσό το οποίο υπολογίζεται με την εφαρμογή επί
πλέον ποσοστού 10 εκατοστιαίων μονάδων στα ποσοστά συγχρηματοδότησης που εφαρμόζονται
για τον άξονα προτεραιότητας.
Με την εφαρμογή του πρόσθετου ποσοστού, το ποσοστό
συγχρηματοδότησης του προγράμματος δεν δύναται να υπερβαίνει κατά περισσότερες
από 10 εκατοστιαίες μονάδες τα ανώτατα όρια του παραρτήματος III του γενικού
κανονισμού. Σε κάθε περίπτωση, η συνεισφορά του ταμείου για τον οικείο άξονα
προτεραιότητας δεν δύναται να υπερβαίνει το ποσό που αναφέρεται στην απόφαση
της Επιτροπής για την έγκριση του επιχειρησιακού προγράμματος.
Μετά την έκδοση απόφασης του Συμβουλίου για την
παροχή ενίσχυσης σε κράτος μέλος βάσει των μηχανισμών στήριξης, η Επιτροπή,
έπειτα από αίτηση των οικείων κρατών μελών, θα εφαρμόζει τον προαναφερόμενο
υπολογισμό σε κάθε νέα δηλούμενη δαπάνη στο πλαίσιο επιχειρησιακού προγράμματος
για το οικείο κράτος μέλος. 
Αυτό θα αποτελεί προσωρινό μέτρο το οποίο θα
τερματίζεται αμέσως μετά την έξοδο του κράτους μέλους από τον μηχανισμό
στήριξης.
·     
Νομική βάση
Ο κανονισμός (ΕΚ) αριθ. 1083/2006, της 11ης
Ιουλίου 2006, του Συμβουλίου περί καθορισμού γενικών διατάξεων για το Ευρωπαϊκό
Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο
Συνοχής και την κατάργηση του κανονισμού (ΕΚ) αριθ. 1260/1999 καθορίζει τους
κοινούς κανόνες που ισχύουν και για τα τρία ταμεία. Ο παρών κανονισμός, ο
οποίος βασίζεται στην αρχή της από κοινού διαχείρισης μεταξύ της Επιτροπής και
των κρατών μελών, περιλαμβάνει διατάξεις σχετικά με τη διαδικασία
προγραμματισμού καθώς και ρυθμίσεις για τη διαχείριση (μεταξύ άλλων χρηματοοικονομική)
του προγράμματος, την παρακολούθηση, τον δημοσιονομικό έλεγχο και την
αξιολόγηση των έργων.
·     
Αρχή της επικουρικότητας
Η πρόταση συνάδει με την αρχή της επικουρικότητας
στον βαθμό που επιδιώκει την παροχή αυξημένης στήριξης μέσω των διαρθρωτικών
ταμείων και του Ταμείου Συνοχής σε ορισμένα κράτη μέλη που αντιμετωπίζουν
σοβαρές δυσχέρειες, ιδίως με προβλήματα στην οικονομική τους ανάπτυξη και τη
χρηματοοικονομική τους σταθερότητα και με υποβάθμιση της θέσης τους από άποψη
ελλείμματος και χρέους, λόγω και του διεθνούς οικονομικού και χρηματοπιστωτικού
περιβάλλοντος. Σ’ αυτό το πλαίσιο, είναι αναγκαία η θέσπιση σε επίπεδο
Ευρωπαϊκής Ένωσης ενός προσωρινού μηχανισμού που θα δώσει στην Ευρωπαϊκή
Επιτροπή τη δυνατότητα αύξησης των επιστροφών βάσει των πιστοποιημένων δαπανών
στο πλαίσιο των διαρθρωτικών ταμείων και του Ταμείου Συνοχής.
·     
Αρχή της αναλογικότητας
Η πρόταση συνάδει με την αρχή της αναλογικότητας:
Η παρούσα πρόταση είναι όντως αναλογική, επειδή παρέχει
αυξημένη στήριξη από τα διαρθρωτικά ταμεία και το Ταμείο Συνοχής προς τα κράτη
μέλη που αντιμετωπίζουν δυσκολίες ή απειλούνται με σοβαρές δυσκολίες
οφειλόμενες σε εξαιρετικού χαρακτήρα γεγονότα τα οποία εκφεύγουν από τον έλεγχό
τους και εμπίπτουν στους όρους του κανονισμού (ΕΕ) αριθ. 407/2010 του
Συμβουλίου (για τη θέσπιση ευρωπαϊκού μηχανισμού χρηματοοικονομικής
σταθεροποίησης), ή που αντιμετωπίζουν δυσκολίες ή απειλούνται με σοβαρές
δυσκολίες όσον αφορά το ισοζύγιο πληρωμών τους και εμπίπτουν στους όρους του
κανονισμού (ΕΚ) αριθ. 332/2002 του Συμβουλίου, καθώς και προς την Ελλάδα, η
οποία έλαβε χρηματοδοτική ενίσχυση εκτός EFSM στο πλαίσιο της συμφωνίας μεταξύ
πιστωτών και της σύμβασης δανειακής διευκόλυνσης της ευρωζώνης.
·     
Επιλογή νομικών μέσων
Προτεινόμενο μέσο: κανονισμός.
Άλλος τύπος νομοθετικής πράξης δεν θα ήταν
ενδεδειγμένος για τους εξής λόγους:
Η Επιτροπή εξέτασε, με βάση την κτηθείσα μέχρι
τώρα πείρα, τα περιθώρια ελιγμών που παρέχει το νομικό πλαίσιο και θεωρεί
αναγκαίο να προτείνει τροποποιήσεις του γενικού κανονισμού. Στόχος της αναθεώρησης
αυτής είναι να διευκολυνθεί περαιτέρω η συγχρηματοδότηση των έργων, έτσι ώστε
να επιταχυνθεί τόσο η υλοποίησή τους όσο και ο αντίκτυπος των επενδύσεων στην
πραγματική οικονομία.
4.           Δημοσιονομικές επιπτώσεις
Δεν υπάρχουν επιπτώσεις στις πιστώσεις ανάληψης
υποχρεώσεων, αφού δεν προτείνεται τροποποίηση των μέγιστων ποσών της
χρηματοδότησης των διαρθρωτικών ταμείων και του Ταμείου Συνοχής που προβλέπεται
στα επιχειρησιακά προγράμματα για την περίοδο προγραμματισμού 2007-2013.
Για τις πιστώσεις πληρωμών, η πρόταση μπορεί να
έχει ως συνέπεια υψηλότερες επιστροφές προς τα οικεία κράτη μέλη. Οι πρόσθετες
πιστώσεις πληρωμών για την παρούσα πρόταση θα συνεπάγονται αύξηση των πιστώσεων
πληρωμών (για το 2012 περίπου 2.304 εκατομμύρια ευρώ), η οποία ενδέχεται να
αντισταθμιστεί έως το τέλος της περιόδου προγραμματισμού. Επομένως, οι
συνολικές πιστώσεις πληρωμών για ολόκληρη την περίοδο προγραμματισμού παραμένουν
αμετάβλητες.
Με βάση τις αιτήσεις των κρατών μελών να
επωφεληθούν από τη δράση και λαμβανομένης υπόψη της εξέλιξης όσον αφορά την
καταβολή των ενδιάμεσων πληρωμών, η Επιτροπή θα επανεξετάσει το 2012 την ανάγκη
πρόσθετων πιστώσεων πληρωμών και θα προτείνει, αν χρειάζεται, την ανάληψη των
αναγκαίων δράσεων στην αρμόδια για τον προϋπολογισμό αρχή.
Η πρόταση καταδεικνύει την προθυμία της Επιτροπής
να συμβάλει στις προσπάθειες των κρατών μελών να αντεπεξέλθουν στη
χρηματοοικονομική κρίση. Η τροποποίηση θα εφοδιάσει τα οικεία κράτη μέλη με τα
αναγκαία κεφάλαια για τη στήριξη έργων και την ανάκαμψη της οικονομίας.
2011/0211 (COD)
Πρόταση
ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
ΚΑΙ ΤΟΥ ΣΥΜΒΟΥΛΙΟΥ
για την τροποποίηση του κανονισμού (ΕΚ) αριθ.
1083/2006 του Συμβουλίου όσον αφορά ορισμένες διατάξεις σχετικά με τη
χρηματοοικονομική διαχείριση για ορισμένα κράτη μέλη που αντιμετωπίζουν ή
απειλούνται από σοβαρές δυσκολίες όσον αφορά τη χρηματοοικονομική τους
σταθερότητα
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ
ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για τη λειτουργία της
Ευρωπαϊκής Ένωσης, και ιδίως το άρθρο 177,
Έχοντας υπόψη την πρόταση της Ευρωπαϊκής
Επιτροπής,
Κατόπιν διαβίβασης του σχεδίου νομοθετικής
πράξης στα εθνικά κοινοβούλια,
Έχοντας υπόψη τη
γνώμη της Ευρωπαϊκής Οικονομικής και Κοινωνικής Επιτροπής[1],
Έχοντας υπόψη τη γνώμη της Επιτροπής των
Περιφερειών[2],
Αποφασίζοντας σύμφωνα με τη συνήθη νομοθετική
διαδικασία,
Εκτιμώντας τα ακόλουθα:
(1)              
Η άνευ προηγουμένου παγκόσμια χρηματοπιστωτική
κρίση και η οικονομική κάμψη έπληξαν σοβαρά την οικονομική ανάπτυξη και τη
χρηματοοικονομική σταθερότητα και προκάλεσαν ισχυρή επιδείνωση των χρηματοοικονομικών
συνθηκών σε πολλά κράτη μέλη. Ειδικότερα, ορισμένα κράτη μέλη αντιμετωπίζουν
σοβαρές δυσκολίες ή απειλούνται με σοβαρές δυσκολίες, ιδίως με προβλήματα στην
οικονομική τους ανάπτυξη και τη χρηματοοικονομική τους σταθερότητα και με
επιδείνωση της κατάστασης του ελλείμματος και του χρέους τους, λόγω και του
διεθνούς οικονομικού και χρηματοπιστωτικού περιβάλλοντος.
(2)              
Παρότι έχουν ήδη αναληφθεί σημαντικές δράσεις για
την αντιμετώπιση των επιπτώσεων της κρίσης, συμπεριλαμβανομένων και
τροποποιήσεων του νομοθετικού πλαισίου, οι επιπτώσεις της χρηματοπιστωτικής
κρίσης στην πραγματική οικονομία, την αγορά εργασίας και τους πολίτες γίνονται
ευρέως αισθητές. Η πίεση που ασκείται στους εθνικούς χρηματοοικονομικούς πόρους
αυξάνεται, και πρέπει να ληφθούν περαιτέρω μέτρα για την ανακούφιση απ’ αυτήν
μέσω της μέγιστης και βέλτιστης χρήσης της χρηματοδότησης από τα διαρθρωτικά
ταμεία και το Ταμείο Συνοχής.
(3)              
Βασιζόμενος στο άρθρο 122 παράγραφος 2 της συνθήκης
για τη λειτουργία της Ευρωπαϊκής Ένωσης (ΣΛΕΕ), το οποίο προβλέπει τη
δυνατότητα να χορηγείται χρηματοδοτική ενίσχυση σε κράτος μέλος που
αντιμετωπίζει δυσκολίες ή διατρέχει μεγάλο κίνδυνο να αντιμετωπίσει σοβαρές
δυσκολίες οφειλόμενες σε έκτακτες περιστάσεις που εκφεύγουν από τον έλεγχό του,
ο κανονισμός (ΕΕ) αριθ. 407/2010 του Συμβουλίου, της 11ης Μαΐου 2010, για τη
θέσπιση ευρωπαϊκού μηχανισμού χρηματοοικονομικής σταθεροποίησης[3], θέσπισε μηχανισμό αυτού του
τύπου με σκοπό τη διαφύλαξη της χρηματοοικονομικής σταθερότητας της Ένωσης.
(4)              
Με τις εκτελεστικές αποφάσεις του Συμβουλίου
2011/77/EΕ, της 7ης Δεκεμβρίου 2010[4],
και 2011/344/EΕ, της 30ής Μαΐου 2011[5],
χορηγήθηκε χρηματοδοτική ενίσχυση στην Ιρλανδία και στην Πορτογαλία.
(5)              
Η Ελλάδα αντιμετώπιζε σοβαρές δυσκολίες όσον αφορά
τη χρηματοοικονομική της σταθερότητα ήδη πριν από την έναρξη ισχύος του κανονισμού
(ΕΕ) αριθ. 407/2010. Συνεπώς η
χρηματοδοτική ενίσχυση προς την Ελλάδα δεν θα μπορούσε να βασιστεί στον εν λόγω
κανονισμό.
(6)              
Η συμφωνία μεταξύ πιστωτών και η συμφωνία δανειακής
διευκόλυνσης που συνήφθησαν για την Ελλάδα στις 8 Μαΐου 2011 άρχισαν να ισχύουν
στις 11 Μαΐου 2010. Προβλέπουν ότι, εφόσον εκκρεμούν ποσά
βάσει της συμφωνίας δανειακής διευκόλυνσης, η συμφωνία μεταξύ πιστωτών
παραμένει σε πλήρη ισχύ και εφαρμόζεται επί τριετή περίοδο προγραμματισμού.
(7)              
Με τον κανονισμό (EΚ) αριθ. 332/2002 του Συμβουλίου,
της 18 Φεβρουαρίου 2002, για τη θέσπιση ενός μηχανισμού μεσοπρόθεσμης
οικονομικής στήριξης του ισοζυγίου πληρωμών των κρατών μελών[6], έχει συσταθεί μέσο που
προβλέπει ότι το Συμβούλιο θα χορηγεί αμοιβαία συνδρομή στις περιπτώσεις στις
οποίες ένα κράτος μέλος το οποίο δεν έχει υιοθετήσει το ευρώ αντιμετωπίζει
δυσκολίες ή διατρέχει μεγάλο κίνδυνο να αντιμετωπίσει δυσκολίες όσον αφορά το
ισοζύγιο πληρωμών του.
(8)              
Με τις αποφάσεις 2009/102/ΕΚ, της 4ης Νοεμβρίου
2008[7], 2009/290/EΚ, της 20ής
Ιανουαρίου 2009[8],
και 2009/459/EΚ, της 26ης Ιουνίου 2009[9],
χορηγήθηκε τέτοια χρηματοδοτική συνδρομή στην Ουγγαρία, στη Λετονία και στη
Ρουμανία.
(9)              
Το χρονικό διάστημα κατά τη διάρκεια του οποίου η
συνδρομή είναι διαθέσιμη στην Ιρλανδία, την Ουγγαρία, τη Λετονία, την
Πορτογαλία και τη Ρουμανία καθορίζεται στις αντίστοιχες αποφάσεις του
Συμβουλίου. Το χρονικό διάστημα κατά τη διάρκεια του οποίου η συνδρομή ήταν
διαθέσιμη στην Ουγγαρία έληξε στις 4 Νοεμβρίου 2010.
(10)          
Το χρονικό διάστημα κατά τη διάρκεια του οποίου η
ενίσχυση στο πλαίσιο της συμφωνίας μεταξύ πιστωτών και της σύμβασης δανειακής
διευκόλυνσης της ευρωζώνης είναι διαθέσιμη στην Ελλάδα είναι διαφορετικό όσον
αφορά κάθε κράτος μέλος που συμμετέχει στα εν λόγω μέσα. Επομένως, για τους
σκοπούς του παρόντος κανονισμού, θα πρέπει να καθοριστεί απ’ αυτόν μια ενιαία η
ημερομηνία έναρξης της εφαρμογής του παρόντος κανονισμού.
(11)          
Στις 11 Ιουλίου 2011 οι υπουργοί Οικονομικών των 17
κρατών μελών της ευρωζώνης υπέγραψαν τη συνθήκη για την ίδρυση του ευρωπαϊκού
μηχανισμού σταθεροποίησης (ΕΜΣ). Η συνθήκη ακολουθεί την απόφαση του Ευρωπαϊκού
Συμβουλίου της 25ης Μαρτίου 2011. Προβλέπεται ότι έως το 2013 ο ΕΜΣ θα αναλάβει
την εξυπηρέτηση των σκοπών που σήμερα εκπληρώνουν το Ευρωπαϊκό Ταμείο
Χρηματοοικονομικής Σταθερότητας (EFSF) και ο ευρωπαϊκός μηχανισμός χρηματοοικονομικής
σταθεροποίησης (EFSM). Επομένως, ο εν λόγω μελλοντικός μηχανισμός θα πρέπει να
ληφθεί ήδη υπόψη στον παρόντα κανονισμό.
(12)          
Τα συμπεράσματα του Ευρωπαϊκού Συμβουλίου της 23ης
και 24ης Ιουνίου 2011 χαιρετίζουν την πρόθεση της Επιτροπής να ενισχύσει τις
συνέργειες μεταξύ του δανειακού προγράμματος για την Ελλάδα και των ταμείων της
Ένωσης και να υποστηρίξει τις προσπάθειες για αύξηση της ικανότητας της Ελλάδας
να απορροφήσει κεφάλαια της Ένωσης προκειμένου να τονωθεί η ανάπτυξη και απασχόληση
μέσω της επανεστίασης στη βελτίωση της ανταγωνιστικότητας και στη δημιουργία
θέσεων εργασίας. Επιπλέον, τα συμπεράσματα χαιρετίζουν και υποστηρίζουν την
προετοιμασία από την Επιτροπή, μαζί με τα κράτη μέλη, ενός ολοκληρωμένου
προγράμματος τεχνικής βοήθειας προς την Ελλάδα. Ο παρών κανονισμός συμβάλλει
στις εν λόγω συνεργειακές προσπάθειες.
(13)          
Για να διευκολυνθεί η διαχείριση της χρηματοδότησης
από την Ένωση, για να βοηθηθεί η επιτάχυνση των επενδύσεων σε κράτη μέλη και
περιφέρειες και για να βελτιωθεί η διαθεσιμότητα κεφαλαίων για την οικονομία,
είναι αναγκαίο να επιτραπεί η προσαύξηση των ενδιάμεσων πληρωμών από τα
διαρθρωτικά ταμεία καθώς και από το Ταμείο Συνοχής κατά ποσό αντίστοιχο δέκα
εκατοστιαίων μονάδων άνω του σημερινού ποσοστού συγχρηματοδότησης για κάθε
άξονα προτεραιότητας για τα κράτη μέλη που αντιμετωπίζουν σοβαρές δυσκολίες
όσον αφορά τη χρηματοοικονομική τους σταθερότητα και τα οποία έχουν ζητήσει να
επωφεληθούν απ’ αυτό το μέτρο.
(14)          
Θα πρέπει να αναθεωρηθούν αναλόγως οι κανόνες
υπολογισμού των ενδιάμεσων πληρωμών και των πληρωμών του τελικού υπολοίπου για
επιχειρησιακά προγράμματα κατά το χρονικό διάστημα εντός του οποίου χορηγείται
στα κράτη μέλη χρηματοδοτική ενίσχυση για την αντιμετώπιση σοβαρών δυσκολιών
όσον αφορά τη χρηματοοικονομική τους σταθερότητα.
(15)          
Μετά τη λήξη του χρονικού διαστήματος εντός του
οποίου παραμένει διαθέσιμη η χρηματοδοτική ενίσχυση, ενδέχεται τα αποτελέσματα
των αξιολογήσεων βάσει του άρθρου 48 παράγραφος 3 του κανονισμού (EK) αριθ.
1083/2006 του Συμβουλίου, της 11ης Ιουλίου 2006, περί καθορισμού γενικών
διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό
Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ)
αριθ. 1260/1999[10]
να καταδεικνύουν την ανάγκη να εκτιμηθεί, μεταξύ άλλων, κατά πόσον η μείωση της
εθνικής συγχρηματοδότησης δεν συνεπάγεται σημαντική απόκλιση από τους αρχικά
τεθέντες στόχους. Αυτή η αξιολόγηση ενδέχεται να οδηγήσει σε αναθεώρηση του
επιχειρησιακού προγράμματος.
(16)          
Συνεπώς, ο κανονισμός (ΕΚ) αριθ. 1083/2006 θα
πρέπει να τροποποιηθεί αναλόγως.
(17)          
Επειδή η άνευ προηγουμένου κρίση που επηρεάζει τις
διεθνείς χρηματοπιστωτικές αγορές και η κάμψη της οικονομίας που έχουν πλήξει
σοβαρά τη χρηματοοικονομική σταθερότητα αρκετών κρατών μελών απαιτούν ταχεία
απόκριση για την αναστροφή των επιπτώσεων στην οικονομία ως σύνολο, ο παρών
κανονισμός πρέπει να τεθεί σε ισχύ το ταχύτερο δυνατόν με αναδρομική εφαρμογή
για τις περιόδους κατά τις οποίες τα κράτη μέλη λάμβαναν χρηματοδοτική ενίσχυση
από την Ένωση ή ενίσχυση από άλλα κράτη μέλη της ευρωζώνης, έτσι ώστε να
αντιμετωπιστούν οι σοβαρές δυσκολίες όσον αφορά τη χρηματοοικονομική τους
σταθερότητα, 
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 77 του κανονισμού (ΕΚ) αριθ.
1083/2006 αντικαθίσταται από το ακόλουθο κείμενο:
«Άρθρο 77
Κοινοί κανόνες
υπολογισμού των ενδιάμεσων πληρωμών και των πληρωμών του τελικού υπολοίπου
1.           Οι ενδιάμεσες πληρωμές και οι
πληρωμές του τελικού υπολοίπου υπολογίζονται εφαρμόζοντας το ποσοστό
συγχρηματοδότησης που ορίζεται στην απόφαση σχετικά με το οικείο επιχειρησιακό
πρόγραμμα για κάθε άξονα προτεραιότητας, στην επιλέξιμη δαπάνη που μνημονεύεται
στο πλαίσιο του εν λόγω άξονα προτεραιότητας σε κάθε δήλωση δαπανών
πιστοποιημένη από την αρχή πιστοποίησης.
2.           Κατά παρέκκλιση από το άρθρο
53 παράγραφος 2 και τη δεύτερη περίοδο του άρθρου 53 παράγραφος 4 και από τα
ανώτατα όρια που προβλέπονται στο παράρτημα III, κατόπιν αίτησης του κράτους
μέλους, οι ενδιάμεσες πληρωμές και οι πληρωμές του τελικού υπολοίπου είναι
δυνατόν να αυξάνονται κατά ποσό που αντιστοιχεί σε δέκα εκατοστιαίες μονάδες
πάνω από το ποσοστό συγχρηματοδότησης το οποίο ισχύει για κάθε άξονα
προτεραιότητας, αλλά δεν υπερβαίνει το 100%, με εφαρμογή του στο ποσό της
επιλέξιμης δαπάνης που δηλώθηκε τελευταία σε κάθε πιστοποιημένη δήλωση δαπάνης
που υποβλήθηκε εντός του διαστήματος στη διάρκεια του οποίου το κράτος μέλος
πληροί έναν από τους ακόλουθους όρους:
α)      η χρηματοδοτική ενίσχυση τέθηκε στη
διάθεσή του σύμφωνα με τον κανονισμό (ΕΚ) αριθ. 407/2010 του Συμβουλίου για τη
θέσπιση ευρωπαϊκού μηχανισμού χρηματοοικονομικής σταθεροποίησης*, ή του
διατέθηκε από άλλα κράτη μέλη της ευρωζώνης πριν από την έναρξη ισχύος του
συγκεκριμένου κανονισμού·
β)      η μεσοπρόθεσμη χρηματοδοτική ενίσχυση
τέθηκε στη διάθεσή του σύμφωνα με τον κανονισμό (ΕΚ) αριθ. 332/2002** του
Συμβουλίου·
γ)      η χρηματοδοτική ενίσχυση τέθηκε στη
διάθεσή του σύμφωνα με τη συνθήκη για την ίδρυση του ευρωπαϊκού μηχανισμού σταθεροποίησης
που υπογράφηκε στις 11 Ιουλίου 2011.
3            Για τον υπολογισμό των
ενδιάμεσων πληρωμών και των πληρωμών του τελικού υπολοίπου αφού το κράτος μέλος
έχει παύσει να επωφελείται από τη χρηματοδοτική ενίσχυση που αναφέρεται στην
παράγραφο 2, η Επιτροπή δεν λαμβάνει υπόψη τα αυξημένα ποσά που καταβλήθηκαν
σύμφωνα με την εν λόγω παράγραφο.
Εντούτοις, τα ποσά αυτά λαμβάνονται υπόψη στον
υπολογισμό για την εφαρμογή του άρθρου 79 παράγραφος 1.
4.           Παρά την παράγραφο 2, η
συνεισφορά της Ένωσης μέσω των ενδιάμεσων πληρωμών και των πληρωμών του τελικού
υπολοίπου δεν είναι μεγαλύτερη από τη δημόσια συνεισφορά και το ανώτατο ποσό ενίσχυσης
από τα ταμεία για κάθε άξονα προτεραιότητας που ορίζεται στην απόφαση της
Επιτροπής με την οποία εγκρίνεται το επιχειρησιακό πρόγραμμα.
5.           Οι παράγραφοι 2 και 3 δεν
εφαρμόζονται σε επιχειρησιακά προγράμματα στο πλαίσιο του στόχου της ευρωπαϊκής
εδαφικής συνεργασίας.
*        ΕΕ L 118 της 12.5.2010, σ. 1.
**      ΕΕ L 53 της 23.2.2002, σ. 1.»
Άρθρο 2
Ο παρών κανονισμός αρχίζει να ισχύει την ημέρα
της δημοσίευσής του στην Επίσημη Εφημερίδα της Ευρωπαϊκής Ένωσης.
Ωστόσο, για τα ακόλουθα κράτη μέλη εφαρμόζεται
αναδρομικά από την ημερομηνία κατά την οποία τέθηκε στη διάθεσή τους η χρηματοδοτική
ενίσχυση:
α) Ιρλανδία: από τις 10 Δεκεμβρίου 2010·
β) Ελλάδα: από τις 11 Μαΐου 2010·
γ) Λετονία: από τις 23 Ιανουαρίου 2009·
δ) Ουγγαρία: από τις 5 Νοεμβρίου 2008·
ε) Πορτογαλία: από τις 24 Μαΐου 2011·
στ) Ρουμανία: από τις 11 Μαΐου 2009.
Ο παρών κανονισμός είναι δεσμευτικός ως προς
όλα τα μέρη του και ισχύει άμεσα σε κάθε κράτος μέλος.
Βρυξέλλες,
Για το Ευρωπαϊκό Κοινοβούλιο                     Για
το Συμβούλιο
Ο Πρόεδρος                                                   Ο
Πρόεδρος
ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
1.           ΟΝΟΜΑΣΙΑ ΤΗΣ ΠΡΟΤΑΣΗΣ:
Πρόταση κανονισμού του Ευρωπαϊκού Κοινοβουλίου και
του Συμβουλίου για την τροποποίηση του κανονισμού (ΕΚ) αριθ. 1083/2006 του
Συμβουλίου όσον αφορά ορισμένες διατάξεις σχετικά με τη χρηματοοικονομική
διαχείριση για ορισμένα κράτη μέλη που αντιμετωπίζουν ή απειλούνται από σοβαρές
δυσκολίες όσον αφορά τη χρηματοοικονομική τους σταθερότητα.
2.           ΠΛΑΙΣΙΟ ΔΒΔ / ΠΒΔ (διαχείριση βάσει
δραστηριοτήτων/προϋπολογισμός βάσει δραστηριοτήτων)
Τομέας (-είς) πολιτικής και σχετική (-ές)
δραστηριότητα (-ες):
Περιφερειακή πολιτική: δραστηριότητα ΠΒΔ 13.03
Απασχόληση και κοινωνικές υποθέσεις· δραστηριότητα
ΠΒΔ 04.02
Ταμείο Συνοχής, ΠΒΔ 13.04
3.           ΓΡΑΜΜΕΣ ΠΡΟΫΠΟΛΟΓΙΣΜΟΥ
3.1.        Γραμμές προϋπολογισμού [επιχειρησιακές
γραμμές και συναφείς γραμμές τεχνικής και διοικητικής βοήθειας (πρώην γραμμές
Β.Α)]:
Η νέα προτεινόμενη δράση θα υλοποιηθεί βάσει
των ακόλουθων γραμμών του προϋπολογισμού:
·      13.031600 Σύγκλιση (ΕΤΠΑ)
·      13.031800 Περιφερειακή ανταγωνιστικότητα και απασχόληση (ΕΤΠΑ)
·      04.0217 Σύγκλιση (ΕΚΤ)
·      04.0219 Περιφερειακή ανταγωνιστικότητα και απασχόληση (ΕΚΤ)
·      13.04.02 Ταμείο Συνοχής
3.2.        Διάρκεια της δράσης και της
δημοσιονομικής επίπτωσης:
3.3.      Δημοσιονομικά χαρακτηριστικά:
 Γραμμή προϋπολογισμού || Είδος δαπάνης || Νέα || Συμμετοχή ΕΖΕΣ || Συνεισφορές υποψήφιων χωρών || Τομέας δημοσιονομικών προοπτικών 
 13.031600 || ΜΥΔ || Διαχ. || ΟΧΙ || ΟΧΙ || ΟΧΙ || Αριθ. 1β 
 13.031800 || ΜΥΔ || Διαχ. || ΟΧΙ || ΟΧΙ || ΟΧΙ || Αριθ. 1β 
 04.0217 || ΜΥΔ || Διαχ. || ΟΧΙ || ΟΧΙ || ΟΧΙ || Αριθ. 1β 
 13.04.02 || ΜΥΔ || Διαχ. || ΟΧΙ || ΟΧΙ || ΟΧΙ || Αριθ. 1β 
 04.0219 || ΜΥΔ || Διαχ. || ΟΧΙ || ΟΧΙ || ΟΧΙ || Αριθ. 1β 
4.           ΑΝΑΚΕΦΑΛΑΙΩΤΙΚΌΣ ΠΙΝΑΚΑΣ ΠΟΡΩΝ
4.1.        Χρηματοοικονομικοί πόροι
4.1.1.     Ανακεφαλαιωτικό των πιστώσεων
ανάληψης υποχρεώσεων (ΠΑΥ) και των πιστώσεων πληρωμών (ΠΠ) 
Στους ακόλουθους πίνακες απεικονίζεται ο
αναμενόμενος αντίκτυπος των προτεινόμενων μέτρων για το 2011 και το 2013.
Δεδομένου ότι δεν προτείνονται νέοι χρηματοοικονομικοί πόροι για πιστώσεις
ανάληψης υποχρεώσεων, δεν εισάγονται στους πίνακες αριθμητικά στοιχεία, αλλά
αναγράφεται η ένδειξη «άνευ αντικειμένου». Συνεπώς, η πρόταση είναι συμβατή με
το πολυετές δημοσιονομικό πλαίσιο για την περίοδο 2007–2013.
Για τις πληρωμές, η πρόταση μπορεί να οδηγήσει
σε υψηλότερες επιστροφές προς τα οικεία κράτη μέλη. Βάσει της πρόβλεψης
πληρωμών των κρατών μελών που αναθεωρήθηκε από την Επιτροπή και των πιστώσεων
πληρωμών οι οποίες περιλαμβάνονται στο σχέδιο προϋπολογισμού 2012, οι
δημοσιονομικές ανάγκες θα είναι περίπου 2.304 εκατομμύρια ευρώ[11]. Οι πρόσθετες πιστώσεις
πληρωμών για την παρούσα πρόταση θα συνεπάγονται αύξηση των πιστώσεων πληρωμών
το 2012, η οποία ενδέχεται να αντισταθμιστεί έως το τέλος της περιόδου
προγραμματισμού. Επομένως, οι συνολικές πιστώσεις πληρωμών για ολόκληρη την
περίοδο προγραμματισμού παραμένουν αμετάβλητες.
Με βάση τις αιτήσεις των κρατών μελών να επωφεληθούν
από τη δράση και λαμβανομένης υπόψη της εξέλιξης όσον αφορά την καταβολή των
ενδιάμεσων πληρωμών, η Επιτροπή θα επανεξετάσει το 2012 την ανάγκη πρόσθετων
πιστώσεων πληρωμών και θα προτείνει, αν χρειάζεται, την ανάληψη των αναγκαίων
δράσεων στην αρμόδια για τον προϋπολογισμό αρχή.
Δεν υπολογίστηκε εκτίμηση για το 2013, και
τυχόν επιπτώσεις θα ληφθούν υπόψη στη διαδικασία του προϋπολογισμού του 2013.
εκατ. ευρώ (3 δεκαδικά ψηφία)
   Είδος δαπάνης || Τμήμα αριθ. ||   ||   Έτος n ||   n + 1 ||   n + 2 ||   n + 3 ||   n + 4 || n + 5 και επόμενα ||   Σύνολο 
 Επιχειρησιακές δαπάνες[12] ||   ||   ||   ||   ||   ||   ||   ||   
 Πιστώσεις ανάληψης υποχρεώσεων (ΠΑΥ) || 8.1 || α || ά.α. || ά.α. || ά.α. || ά.α. || ά.α. || ά.α. || ά.α. 
 Πιστώσεις πληρωμών (ΠΠ) ||   || β || ά.α. || +2,304 || ά.α. || ά.α. || -2,304 || ά.α. || 0. 
 Διοικητικές δαπάνες περιλαμβανόμενες στο ποσό αναφοράς[13] ||   ||   ||   ||   
 Τεχνική και διοικητική βοήθεια (ΜΔΠ) || 8.2.4 || γ || ά.α. || ά.α. || ά.α. || ά.α. || ά.α. || ά.α. || ά.α. 
 ΣΥΝΟΛΙΚΟ ΠΟΣΟ ΑΝΑΦΟΡΑΣ ||   ||   ||   ||   ||   ||   ||   
 Πιστώσεις ανάληψης υποχρεώσεων ||   || α+γ || ά.α. || ά.α. || ά.α. || ά.α. || ά.α. || ά.α. || ά.α. 
 Πιστώσεις πληρωμών ||   || β+γ || ά.α. || ά.α. || ά.α. || ά.α. || ά.α. || ά.α. || 0,000   
 Διοικητικές δαπάνες μη περιλαμβανόμενες στο ποσό αναφοράς[14] ||   ||   
 Ανθρώπινοι πόροι και συναφείς δαπάνες (ΜΔΠ) || 8.2.5 || δ || ά.α. || ά.α. || ά.α. || ά.α. || ά.α. || ά.α. || ά.α. 
 Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) || 8.2.6 || ε || ά.α. || ά.α. || ά.α. || ά.α. || ά.α. || ά.α. || ά.α. 
Συνολικές ενδεικτικές δαπάνες της δράσης
 ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους ||   || α+γ+δ+ε || ά.α. || ά.α. || ά.α. || ά.α. || ά.α. || ά.α. || ά.α. 
 ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους ||   || β+γ+δ+ε || ά.α. || ά.α. || ά.α. || ά.α. || ά.α. || ά.α. || ά.α. 
Λεπτομέρειες σχετικά με τη συγχρηματοδότηση
εκατ. ευρώ (3 δεκαδικά ψηφία)
 Συγχρηματοδοτών οργανισμός ||   ||   Έτος n ||   n + 1 ||   n + 2 ||   n + 3 ||   n + 4 || n + 5 και επόμενα ||   Σύνολο 
 …………………… || στ || ά.α. || ά.α. || ά.α. || ά.α. || ά.α. || ά.α. || ά.α. 
 ΣΥΝΟΛΟ ΠΑΥ περιλαμβανομένης της συγχρηματοδότησης || α+γ+δ+ε+στ || ά.α. || ά.α. || ά.α. || ά.α. || ά.α. || ά.α. || ά.α. 
4.1.2.     Συμβατότητα
με τον δημοσιονομικό προγραμματισμό
x     Η πρόταση είναι συμβατή με τον ισχύοντα δημοσιονομικό
προγραμματισμό.
¨      Η πρόταση απαιτεί τον επαναπρογραμματισμό του σχετικού τομέα των
δημοσιονομικών προοπτικών.
¨      Η πρόταση ενδέχεται να απαιτήσει την
εφαρμογή των διατάξεων της διοργανικής συμφωνίας[15] (δηλ. σχετικά με το μέσο
ευελιξίας ή με την αναθεώρηση των δημοσιονομικών προοπτικών).
4.1.3.     Δημοσιονομική επίπτωση στα
έσοδα
x      Η πρόταση δεν έχει δημοσιονομική επίπτωση στα έσοδα
¨      Η πρόταση έχει δημοσιονομική επίπτωση – η επίπτωση στα έσοδα
είναι η ακόλουθη:
εκατ. ευρώ (με
ένα δεκαδικό ψηφίο)
   ||   || Πριν από τη δράση [Έτος n-1] ||   || Κατάσταση μετά τη δράση 
 Γραμμή προϋπολογισμού || Έσοδα ||   || [Έτος n] || [n+1] || [n+2] || [n+3] || [n+4] || [n+5][16] 
   || α) Έσοδα σε απόλυτες τιμές ||   ||   || ά.α. || ά.α. || ά.α. || ά.α. || ά.α. || ά.α. 
 β) Μεταβολή εσόδων ||   ||   || ά.α. || ά.α. || ά.α. || ά.α. || ά.α. || ά.α. 
(Να αναφερθεί κάθε σχετική γραμμή εσόδων του
προϋπολογισμού και να προστεθεί ο κατάλληλος αριθμός γραμμών στον πίνακα εάν η
επίπτωση αφορά περισσότερες της μιας γραμμές του προϋπολογισμού)
4.2.        Ανθρώπινοι
πόροι (ΙΠΑ) (περιλαμβανομένων των μονίμων υπαλλήλων και του έκτακτου και
εξωτερικού προσωπικού) – βλέπε λεπτομέρειες στο σημείο 8.2.1.
   Ετήσιες ανάγκες ||   Έτος n ||   n + 1 ||   n + 2 ||   n + 3 ||   n + 4 ||   n + 5 και επόμενα 
 Σύνολο ανθρώπινων πόρων || ά.α. || ά.α. || ά.α. || ά.α. || ά.α. || ά.α. 
5.           ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ
5.1.        Ανάγκη υλοποίησης
βραχυπρόθεσμα ή μακροπρόθεσμα
Η συνεχιζόμενη
χρηματοπιστωτική και οικονομική κρίση εντείνει την πίεση στους εθνικούς
χρηματοοικονομικούς πόρους, καθώς τα κράτη μέλη μειώνουν τους προϋπολογισμούς
τους. Σ’ αυτό το πλαίσιο, έχει ιδιαίτερη σημασία η ομαλή εφαρμογή των
προγραμμάτων της πολιτικής για τη συνοχή, ως εργαλείου για τη διοχέτευση
κεφαλαίων στην οικονομία. Για να διασφαλιστεί ότι τα εν λόγω κράτη μέλη θα
συνεχίσουν την επιτόπου εφαρμογή των προγραμμάτων των διαρθρωτικών ταμείων και
του Ταμείου Συνοχής και θα εξακολουθήσουν να εκταμιεύουν κεφάλαια για τα έργα,
η πρόταση περιλαμβάνει διατάξεις οι οποίες θα επιτρέψουν στην Επιτροπή να
πραγματοποιεί αυξημένες πληρωμές στα κράτη μέλη κατά το χρονικό διάστημα της
υπαγωγής τους στους μηχανισμούς στήριξης.
5.2.        Προστιθέμενη αξία της
συμμετοχής της ΕΕ, συνέπεια της πρότασης με άλλα δημοσιονομικά μέσα και δυνατή
συνέργεια
Η πρόταση θα
επιτρέψει τη συνέχιση της εφαρμογής των προγραμμάτων, διοχετεύοντας χρήμα στην
οικονομία, ενώ, παράλληλα θα βοηθήσει στη μείωση της επιβάρυνσης των δημόσιων
δαπανών.
5.3.        Στόχοι, αναμενόμενα αποτελέσματα
και συναφείς δείκτες της πρότασης στο πλαίσιο της ΔΒΔ (διαχείρισης βάσει
δραστηριοτήτων)
Στόχος είναι να βοηθούν τα κράτη μέλη που
εθίγησαν περισσότερο από την οικονομική κρίση, έτσι ώστε να μπορέσουν να
συνεχίσουν την επί τόπου εφαρμογή των προγραμμάτων, διοχετεύοντας έτσι κεφάλαια
στην οικονομία.
5.4.        Μέθοδος υλοποίησης
(ενδεικτική)
Αναφέρατε κατωτέρω τη μέθοδο ή τις μεθόδους
που επιλέχθηκε(-αν) για την υλοποίηση της δράσης.
·                        
Με τα κράτη μέλη
6.           ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ
6.1.        Σύστημα παρακολούθησης
Δεν απαιτείται,
εμπίπτει στο πλαίσιο της καθιερωμένης παρακολούθησης των διαρθρωτικών ταμείων.
6.2.        Αξιολόγηση
6.2.1.     Εκ των προτέρων
Η παρούσα πρόταση καταρτίστηκε έπειτα από
αίτηση του ιδιαίτερου γραφείου του προέδρου της Επιτροπής.
6.2.2.     Μέτρα που λήφθηκαν μετά από
ενδιάμεση / εκ των υστέρων αξιολόγηση (διδάγματα από ανάλογες εμπειρίες στο
παρελθόν)
ά.α.
6.2.3.     Όροι και συχνότητα των
μελλοντικών αξιολογήσεων
ά.α.
7.           ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ 
ά.α.
8.           ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ
8.1.        Στόχοι της πρότασης από
πλευράς δημοσιονομικού κόστους
Πιστώσεις ανάληψης υποχρεώσεων σε εκατ. ευρώ (3
δεκαδικά ψηφία)
 (Ονομασίες στόχων, δράσεων και υλοποιήσεων) || Είδος υλοποίησης || Μέσο κόστος || Έτος n || Έτος n+1 || Έτος n+2 || Έτος n+3 || Έτος n+4 || Έτος n+5 και επόμενα || ΣΥΝΟΛΟ 
 Αριθ. υλοποιήσεων || Συνολικό κόστος || Αριθ. υλοποιήσεων || Συνολικό κόστος || Αριθ. υλοποιήσεων || Συνολικό κόστος || Αριθ. υλοποιήσεων || Συνολικό κόστος || Αριθ. υλοποιήσεων || Συνολικό κόστος || Αριθ. υλοποιήσεων || Συνολικό κόστος || Αριθ. υλοποιήσεων || Συνολικό κόστος 
 ΕΠΙΧΕΙΡΗΣΙΑΚΟΣ ΣΤΟΧΟΣ αριθ.1 Στήριξη της υλοποίησης των επιχειρησιακών προγραμμάτων ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   0,000 ||   ||   0,000 ||   ||   ||   ||   ||   ||   ||   ||   ||   ||   0,000 
 ΣΥΝΟΛΙΚΟ ΚΟΣΤΟΣ ||   ||   ||   ||   0,000 ||   ||   0,000 ||   ||   ||   ||   ||   ||   ||   ||   ||   ||   0,000 
8.2.        Διοικητικές δαπάνες
8.2.1.     Αριθμός και είδος ανθρώπινων
πόρων
 Κατηγορίες θέσεων απασχόλησης ||   || Προσωπικό που θα διατεθεί για τη διαχείριση της δράσης από διαθέσιμους και/ή συμπληρωματικούς ανθρώπινους πόρους (αριθμός θέσεων/ΙΠΑ) 
   ||   || Έτος n || Έτος n+1 || Έτος n+2 || Έτος n+3 || Έτος n+4 || Έτος n+5 
 Μόνιμοι ή έκτακτοι υπάλληλοι (XX 01 01) || A*/AD || ά.α. || ά.α. || ά.α. || ά.α. || ά.α. || ά.α. 
 B*, C*/AST || ά.α. || ά.α. || ά.α. || ά.α. || ά.α. || ά.α. 
 Προσωπικό που χρηματοδοτείται από το άρθρο XX 01 02 || ά.α. || ά.α. || ά.α. || ά.α. || ά.α. || ά.α. 
 Λοιπό προσωπικό που χρηματοδοτείται από το άρθρο XX 01 04/05 || ά.α. || ά.α. || ά.α. || ά.α. || ά.α. || ά.α. 
 ΣΥΝΟΛΟ || ά.α. || ά.α. || ά.α. || ά.α. || ά.α. || ά.α. 
8.2.2.     Περιγραφή
των καθηκόντων που απορρέουν από τη δράση
ά.α.
8.2.3.     Πηγές ανθρώπινων πόρων
(κανονισμός υπηρεσιακής κατάστασης)
(Εάν αναφέρονται περισσότερες της μιας
πηγές ανθρώπινων πόρων, διευκρινίστε τον αριθμό θέσεων που προέρχεται από
καθεμία από τις πηγές αυτές)
¨      Θέσεις που έχουν διατεθεί για τη διαχείριση του προγράμματος και
πρέπει να αντικατασταθούν ή να παραταθούν
¨      Θέσεις που έχουν διατεθεί εκ των προτέρων στο πλαίσιο της
διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού)
για το έτος n
¨      Θέσεις που θα ζητηθούν στο πλαίσιο της επόμενης διαδικασίας
ΕΣΠ/ΠΣΠ
¨      Θέσεις προς αναδιάταξη με χρησιμοποίηση υφιστάμενων πόρων στη
σχετική υπηρεσία (εσωτερική αναδιάταξη)
¨      Θέσεις που απαιτούνται για το έτος n, αλλά δεν προβλέπονται στο
πλαίσιο της διαδικασίας ΕΣΠ/ΠΣΠ του σχετικού οικονομικού έτους
8.2.4.     Άλλες διοικητικές δαπάνες
περιλαμβανόμενες στο ποσό αναφοράς (XX 01 04/05 – Δαπάνες διοικητικής
διαχείρισης)
εκατ. ευρώ (3 δεκαδικά ψηφία)
 Γραμμή προϋπολογισμού (αριθμός και ονομασία) || Έτος n || Έτος n+1 || Έτος n+2 || Έτος n+3 || Έτος n+4 || Έτος n+5 και επόμενα || ΣΥΝΟΛΟ 
 1      Τεχνική και διοικητική βοήθεια (συμπεριλαμβανομένων των σχετικών δαπανών προσωπικού) ||   ||   ||   ||   ||   ||   ||   
 Εκτελεστικοί οργανισμοί || ά.α. || ά.α. || ά.α. || ά.α. || ά.α. || ά.α. || ά.α. 
 Άλλη τεχνική ή διοικητική βοήθεια || ά.α. || ά.α. || ά.α. || ά.α. || ά.α. || ά.α. || ά.α. 
 - Εσωτερική (intra muros) || ά.α. || ά.α. || ά.α. || ά.α. || ά.α. || ά.α. || ά.α. 
 - Εξωτερική (extra muros) || ά.α. || ά.α. || ά.α. || ά.α. || ά.α. || ά.α. || ά.α. 
 Σύνολο τεχνικής και διοικητικής βοήθειας || ά.α. || ά.α. || ά.α. || ά.α. || ά.α. || ά.α. || ά.α. 
8.2.5.     Δημοσιονομικές
δαπάνες για ανθρώπινους πόρους και συναφείς δαπάνες που δεν περιλαμβάνονται στο
ποσό αναφοράς
εκατ. ευρώ (3 δεκαδικά ψηφία)
 Κατηγορία ανθρώπινων πόρων || Έτος n || Έτος n+1 || Έτος n+2 || Έτος n+3 || Έτος n+4 || Έτος n+5 και επόμενα 
 Μόνιμοι και έκτακτοι υπάλληλοι (XX 01 01) || ά.α. || ά.α. || ά.α. || ά.α. || ά.α. || ά.α. 
 Προσωπικό που χρηματοδοτείται από το άρθρο XX 01 02 (επικουρικοί υπάλληλοι, ΑΕΕ, συμβασιούχοι υπάλληλοι, κ.λπ.) (να αναφερθεί η γραμμή του προϋπολογισμού) || ά.α. || ά.α. || ά.α. || ά.α. || ά.α. || ά.α. 
 Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) || ά.α. || ά.α. || ά.α. || ά.α. || ά.α. || ά.α. 
Υπολογισμός
– Μόνιμοι και έκτακτοι υπάλληλοι
Να γίνει
παραπομπή στο σημείο 8.2.1, κατά περίπτωση
ά.α.
Υπολογισμός
– Προσωπικό που χρηματοδοτείται από το άρθρο XX 01 02
Να γίνει
παραπομπή στο σημείο 8.2.1, κατά περίπτωση
ά.α.
8.2.6.     Άλλες διοικητικές δαπάνες που
δεν περιλαμβάνονται στο ποσό αναφοράς
 εκατ. ευρώ (3 δεκαδικά ψηφία) 
   ||   Έτος n || Έτος n+1 || Έτος n+2 || Έτος n+3 || Έτος n+4 || Έτος n+5 και επόμενα || ΣΥΝΟΛΟ 
 XX 01 02 11 01 – Αποστολές || ά.α. || ά.α. || ά.α. || ά.α. || ά.α. || ά.α. || ά.α. 
 XX 01 02 11 02 – Συνεδριάσεις και διασκέψεις || ά.α. || ά.α. || ά.α. || ά.α. || ά.α. || ά.α. || ά.α. 
 XX 01 02 11 03 – Επιτροπές || ά.α. || ά.α. || ά.α. || ά.α. || ά.α. || ά.α. || ά.α. 
 XX 01 02 11 04 – Μελέτες και παροχή συμβουλών || ά.α. || ά.α. || ά.α. || ά.α. || ά.α. || ά.α. || ά.α. 
 XX 01 02 11 05 – Συστήματα πληροφοριών || ά.α. || ά.α. || ά.α. || ά.α. || ά.α. || ά.α. || ά.α. 
  2     Σύνολο άλλων δαπανών διαχείρισης (XX 01 02 11) || ά.α. || ά.α. || ά.α. || ά.α. || ά.α. || ά.α. || ά.α. 
 3      Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) || ά.α. || ά.α. || ά.α. || ά.α. || ά.α. || ά.α. || ά.α. 
 Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) || ά.α. || ά.α. || ά.α. || ά.α. || ά.α. || ά.α. || ά.α. 
Υπολογισμός
– Άλλες διοικητικές δαπάνες μη περιλαμβανόμενες στο ποσό αναφοράς
ά.α.
[1]               ΕΕ L , , σ. .
[2]               ΕΕ L , , σ. .
[3]               ΕΕ L 118 της
12.5.2010, σ. 1.
[4]               ΕΕ L 30 της
4.2.2011, σ. 34.
[5]               ΕΕ L 159 της
176.2011, σ. 88.
[6]               ΕΕ L 53 της
23.2.2002, σ. 1.
[7]               ΕΕ L 37 της
6.2.2009, σ. 5.
[8]               ΕΕ L 79 της
25.3.2009, σ. 39.
[9]               ΕΕ L 150 της 13.6.2009, σ. 8.
[10]             ΕΕ L 210 της 31.7.2006, σ. 25.
[11]             Το ποσό αυτό περιλαμβάνει το πλήρες ποσό για τα σχετικά
έτη, ακόμη και όταν η δράση αρχίζει τον Νοέμβριο ή τον Δεκέμβριο ή τελειώνει
εντός του έτους.
[12]             Δαπάνες εκτός κεφαλαίου xx 01 του σχετικού τίτλου xx.
[13]             Δαπάνες του άρθρου xx 01 04 του τίτλου xx.
[14]             Δαπάνες κεφαλαίου xx 01 εκτός των δαπανών των άρθρων xx 01
04 ή xx 01 05.
[15]             Βλ. σημεία 19 και 24 της διοργανικής συμφωνίας.
[16]             Να προστεθούν στήλες αν είναι αναγκαίο, δηλαδή αν η
διάρκεια της δράσης υπερβαίνει τα 6 έτη.